Jumalan armoa ja rauhaa! Ja iloa Jeesuksessa!
Minulla on erikoiset sanat tässä mielessä, -
jotka löytyvät Heprealaiskirjeen luvusta 13 -
jakeesta 5.
"Älkää olko vaelluksessanne ahneita; -
tyytykää siihen, mitä teillä on; sillä hän itse on sanonut: -
'En minä sinua hylkää enkä sinua jätä';"
Minulle tulee tästä Sanasta mieleen -
apostoli Pietari.
Ajattelen Pietarin elämää, -
en siis sitä päivää, kun hän sai kutsun.
Jeesus kutsui hänet seuraansa.
Ajattelen niitä monia mahtavia juttuja, -
mitä hän sai kokea Jeesuksen seurassa.
Välillä näytti siltä, että Pietari vähän epäili, -
ja taas Herra vahvisti, uudisti häntä.
Kaikista kovin juttu Pietarin elämässä...
Sanoisinko, että se oli raju lankeemus, -
kuten te Raamattua lukeneena muistatte.
Siihen aikaan, kun Jeesus otettiin kiinni -
ja sitten tuomittiin ristiinnaulittavaksi, -
Pietari seurasi taaempana.
Se oli kova juttu!
Mutta sitten näki sen inhimillisen puolen; -
Pietaria pelotti, miten tässä käy.
Kun hän taaempana seurasi asiaa, -
niin jotkut sanoivat: "Hei, sinäkin olit tuon Jeesuksen seurassa."
Pietari-rukka, -
pelkoa täynnä - kielsi.
Sitten tuli toinen kaveri ja sanoi: -
"Sinäkin olit sen Jeesuksen seurassa."
Silloin Pietari oikein vimmastui - siinä pelossa -
ja kiroillen kielsi -
koskaan tunteneensa Jeesusta.
Juuri silloin Jeesus oli tuomittu kuolemaan, -
joka pantiin toimeen ja teloitettiin siinä ristin kärsimyksessä.
Voi, miten hirvittävä lankeemus!
Raamatussa sanotaan näin. Kun tämä oli tapahtunut, -
niin Pietari itki. Itki.
Hän oli pettynyt itseensä.
Hän oli niin surullinen, että hän oli pettänyt Jeesuksen.
Ehkä vähän lohdutusta toi se, että hän muisti, -
mitä Jeesus oli ennustanut Pietarille.
Jeesus oli sanonut, -
että ennen kuin kukko kahdesti laulaa, -
niin Pietari kolmasti kieltää tunteneensa Hänet.
Pietari sanoi, että vaikka kaikki muut kieltäisivät, niin hän ei.
Nämä kaikki hirvittävyydet -
hän kuitenkin oli tehnyt.
Että oikein kiroillen kielsi koskaan tunteneensa Jeesusta.
Siinä profetiassa oli kyllä sitten ihmeellinen lupaus.
Kun sinä kerran palajat, niin vahvista veljiäsi.
Ajattelepas!
Voi olla niin, että tätä ohjelmaa nyt katselee henkilö, -
joka itkee sitä, -
että hän on pettänyt Jeesuksen.
"Minä olen pettynyt itseeni. -
Minun elämäni on mennyt nyt tosi pahasti sekaisin. -
On siis ihan ymmärrettävää, -
jos Jeesus potkaisee minut ulos. -
Se on vaan oikein minulle, kun olen tehnyt väärin", ajattelet.
Miten monet tänä päivänä siellä itkunsa keskellä -
arasti ajattelevat: -
"Onko vielä mahdollisuus palata?"
Minä muistan vuosia sitten -
olin jossain Herran Sanaa julistamassa.
Jälkeenpäin sitten kuulin, että siellä oli eräs henkilö, -
jolla oli aviorikosta ja mitä siellä olikaan taustalla.
Hän oli uskaltautunut tulemaan tuohon jumalanpalvelukseen.
Minä en tietysti ymmärtänyt asiaa siinä, mutta sain Sanan.
Se oli juuri tämä Sana: -
"En minä sinua hylkää -
enkä jätä."
Tuon henkilön sydäntä kalvoivat -
aviorikokset ym. ym., -
kun hän oikein kurjuutta tunsi.
Tietysti paholainen kuiskutteli jo: "Ei sinun kannata. -
Ei sinun kannata Herran puoleen kääntyä."
Paholainen yritti vaan epätoivoa lisätä -
ja kehotti häntä -
päättämään päivänsä.
Onneksi Jeesuksella oli -
tällainen... ihmeellinen sanoma, -
jota Herra halusi oikein alleviivata.
Hän sanoo langenneelle: -
"En minä sinua hylkää enkä sinua jätä."
Voi olla niin, että sinäkin olet käynyt nämä tunteet läpi.
Sinä sanot niin kuin joku: "Olen niin monta kertaa epäonnistunut. -
Ymmärrän, ettei minulla enää toivoa ole."
Minulla on hyviä uutisia.
Edelleen tämä raamatunkohta pitää paikkansa.
No, palataanpas vielä siihen Pietarin tilanteeseen.
Hän kokee tätä. Itkee. On pettynyt.
Hän häpesi omaa pelkuruuttaan ja kurjuuttaan.
Te muistatte vielä yhden yksityiskohdan siitä.
Kun Jeesus sitten oli kärsinyt, kuollut, haudattu -
ja sitten ylösnoussut kuolleista, Hän ilmestyi opetuslapsilleen.
Muistatte, että siinä oli tämmöinenkin Sana: -
Menkää sinne... tuota... niin...
niin siellä te saatte nähdä minut.
Viekää terveiset Pietarille ja muille apostoleille.
Viekää terveisiä.
Arvaatko, miltä tuntui tuosta miehestä, -
joka oli niin syvästi langennut?
Tuli vielä tällainen erityisviesti!
Te menette Galileaan ja siellä te saatte minut nähdä.
Halleluja!
Siellä nämä opetuslapset kohtaavat Herran.
Vielä sekin, että he vähän ajattelivat, loppuuko tämä kutsumus.
Niin he lähtivät kalaan.
Kuka heitä siellä rannalla odotti, kun he eivät olleet saaneet mitään?
Siellä oli Jeesus.
Jeesus kysyi: "Lapset, onko teillä syötävää?"
Siellä on Pietari mukana.
Ajattele, että tuo mies saa kokea -
sellaista huolenpitoa ja rakkautta, -
että Herra otti hänet vielä aivan erityiskäsittelyyn.
Näin Raamattu kertoo.
Hän kahden kesken puhui Pietarin kanssa -
ja kysyi häneltä hyvin rajun kysymyksen.
"Simon Pietari, Johanneksen poika, rakastatko sinä minua?"
"Rakastan", vastaa hän.
Jeesus kysyy toisen kerran. Ja sama vastaus.
Sitten Jeesus kysyy kolmannen kerran: -
"Simon Johanneksen poika, rakastatko sinä minua?"
Sanotaan, että Pietari tuli murheelliseksi -
ja sanoi: "Herra, Sinä tiedät kaikki -
ja tiedät, että olet minulle rakas."
Sitten tuli lupaus Pyhän Hengen vuodatuksesta.
Siellä oli mukana myös Pietari.
Sitten tuli se ihmeellinen Jumalan Pyhän Hengen vuodatus.
Siinä Herra vahvisti uudelleen sen kutsumuksen, -
jonka Hän oli myöskin Pietarille antanut.
Se tarkoitti sitä, että kaikki ne lankeemukset -
annettiin anteeksi, -
ja Herra vuodatti voiman ja voitelun myös Pietarin elämään.
Siitä miehestä tuli vielä luja, väkevä Herran palvelija!
Sanon nyt sinulle, joka kysyt: "Onko minut jo hyljätty?"
Ei ole. Jeesus sanoo, että tänä päivänä sinä saat tulla -
Hänen tykönsä semmoisena kuin olet.
Katso, me voimme nyt yhdessä rukoilla.
Tässä rukouksessa saan julistaa sinulle -
Jeesuksen nimessä ja veressä kaikki synnit anteeksi!
Kaikki! Herra, kiitos, että Sinä uudistat -
tämän ystävän ja nämä ystävät!
Kiitos, Herra, että kosketat heidän sisintään, -
parannat ne haavat, -
annat Herran ihmeellisen armon virran vuotaa heidän elämäänsä.
Ole ylistetty, Isä, Poika ja Pyhä henki!
Kiitos, Herra, että tästä alkaa ihan uusi vaihe -
näiden rakkaitten elämässä!
Kiitos, että Sinä et hylkää etkä jätä, -
vaan annat voiman nousta jälleen! Halleluja! Halleluja!
Minä annan sinulle vielä... sellaisen...
Oikein uudistan armolahjoja, mitä sinulla on ollut.
Ne uudistetaan, jotta saat monille viedä viestiä Jeesuksesta, -
Hänestä, jolla valta ja voima on! Ooh! Kiitos, Jeesus!
Minä ylistän Sinua, Jeesus, että siunaat kaikkia ohjelman katsojia!
Kiitos, että heidän elämänsä ylle laskee ihmeellinen Jumalan käsi -
siunaavana voimana! Halleluja! Kiitos, Jeesus!
Toivotan sinulle siunattua matkaa Jeesuksen seurassa! Aamen.
Yksin Jeesus Kristus on Herra, -
Hän on voimallinen.
Golgatalla voitti Hän kerran -
vallat pimeyden.
Veressään on valtava voima, -
voima taivaallinen.
Veressään on valtava voima, -
voima rakkauden.
Veri punasi ristillä puuta, -
veri puhdas ja viaton.
Ei tarvittu uhria muuta, -
se syntien lunnaina on.
Veressään on valtava voima, -
voima taivaallinen.
Veressään on valtava voima, -
voima rakkauden.
Sairaudet Hän ristille kantoi, -
vangituille soi vapauden.
Riisti avaimet tuonelan, antoi -
monille pelastuksen.
Veressään on valtava voima, -
voima taivaallinen.
Veressään on valtava voima, -
voima rakkauden.
Tekstitys: Tuula-Riitta Virrankare